**ΓΕΝΙΚΗ ΔΙΕΥΘΥΝΣΗ ΑΡΧΑΙΟΤΗΤΩΝ ΚΑΙ ΠΟΛΙΤΙΣΤΙΚΗΣ ΚΛΗΡΟΝΟΜΙΑΣ**

****

**ΔΕΛΤΙΟ ΤΥΠΟΥ**

Έκθεση εικαστικών

**Καταστροφή και αναδημιουργία -Κύκλοι Ζωής**

του Stephen McClymont

**27 Φεβρουαρίου – 17 Μαΐου 2020**

στο Καφέ του Μουσείου

Στη νέα εικαστική έκθεση με τίτλο «**Καταστροφή και αναδημιουργία - Κύκλοι Ζωής**» που διοργανώνεται στο **Καφέ του Εθνικού Αρχαιολογικού Μουσείου** από τις 25 Φεβρουαρίου έως τις 10 Μαΐου 2020, ο Stephen McClymont παρουσιάζει μια σειρά έργων μικτής τεχνικής, εμπνευσμένων από την καταστροφή που προκάλεσε η ηφαιστειακή έκρηξη στο νησί της Σαντορίνης στο τέλος του 17ου αιώνα π. Χ. Η σπουδή της Θήρας ως ένα παραδειγματικό πεδίο του αένaου κύκλου της ζωής, του θανάτου και της αναδημιουργίας που ακολουθεί μετά από μια καταστροφή, στάθηκε για τον καλλιτέχνη ένα ιδιαίτερο θέμα διερεύνησης. Ο McClymont αξιοποιεί το γεγονός της έκρηξης του ηφαιστείου της Σαντορίνης για να καταθέσει έναν δοξαστικό ύμνο στη Ζωή που ανθίζει ξανά μέσα από την τέφρα και στην Τέχνη που διατρέχει τους αιώνες, προσφέροντας την καλύτερη παρακαταθήκη ως προς την ουσία της ανθρώπινης ύπαρξης στον χρόνο.

O **Stephen McClymont** γεννήθηκε στο Σίδνεϋ της Αυστραλίας. Σπούδασε στην Εθνική Σχολή Τέχνης στο Σίδνεϋ και στο New York Studio School. Είναι καθηγητής ζωγραφικής στο Κολλέγιο Τέχνης του Παρισιού. Έχει πραγματοποιήσει πάνω από 100 ατομικές και ομαδικές εκθέσεις στο Σίδνεϋ, Μπρισμπέιν, Νέα Υόρκη, Γκρίνουιτς CT, Σικάγο, Παρίσι, Αθήνα, Λονδίνο και Βερολίνο. Η εικαστική του δημιουργία κινείται στα όρια μεταξύ αναπαράστασης και αφαίρεσης. Τα έργα τέχνης που εκτίθενται στην παρούσα έκθεση δημιουργήθηκαν στο στούντιο που διατηρεί σε νησί των Κυκλάδων.



**Διάρκεια έκθεσης**: 27/2– 17/5/2020

Η είσοδος για το Καφέ είναι ελεύθερη.

Στοιχεία επικοινωνίας:

**Διεύθυνση**: Εθνικό Αρχαιολογικό Μουσείο, Πατησίων 44, Αθήνα 106 82

**Τηλ**: 213214 4800, -4856, -4889 **Email:** [eam@culture.gr](mailto:eam@culture.gr) [www.namuseum.gr](http://www.namuseum.gr)

**Ώρες λειτουργίας**:

Δευτέρα, Τετάρτη-Κυριακή 09:00-16:00, Τρίτη 13:00-20:00

|  |  |
| --- | --- |
| Χορηγοί επικοινωνίας: http://www.typologies.gr/wp-content/uploads/2014/03/%CE%A4%CE%A1%CE%99%CE%A4%CE%9F-%CE%A0%CE%A1%CE%9F%CE%93%CE%A1%CE%91%CE%9C%CE%9C%CE%91.png ΕΡΤ |  |

Συν. Τρία έργα του Stephen McClymont από την έκθεση «Καταστροφή και αναδημιουργία - Κύκλοι Ζωής» (© Stephen McClymont, ευγενής παραχώρηση του ιδίου).